A kurzus kódja: FLN-208.07	
A kurzus címe: Leibniz filozófiája	
A kurzus címe (angolul):  Philosophy of Leibniz	
A kurzus előadója: Boros Gábor	
A kurzus helye és ideje: kedd 10-11h30	

A kurzus előfeltétele(i): 	
A jegyszerzés módja(i): aktív részvétel, referátum, krokik	
Követelmények: aktív részvétel, referátum, krokik	

A kurzus leírása, tematikája:
A szemináriumon nyomon követjük majd Leibniz gondolkodásának fejlôdését az egyetemi évek lezárulásától (1663) egészen haláláig (1716). Ennek során nem csupán a mai, azaz szûkebb értelemben vett filozófia-felfogás szerinti filozofálást vizsgáljuk majd, hanem Leibniz saját filozófia-értése lesz az irányadó, amely még a kortársakéhoz képest is megdöbbentôen széles spektrumot ölel fel. A szélmalmok felhasználása a víznek a bányákból történô eltávolítására épp úgy megtalálja benne helyét, mint a lengyel király utódlásának kérdése, a Welfen-ház történetének feldolgozása földtörténeti perspektívából épp úgy, mint egy protestáns Kína-misszió elôkészítése. S még e címszavaknál is jóval többrôl van szó, azon túlmenôen, hogy a XVII. századi szûkebb értelemben vett filozófia egészét is új nézôpontból alakítja át, miközben mindenre reflektál, amit kortársai az ôt érdeklô témákról írtak. Mûvei részben nagyívû vitairatok - Descartes-tal, Hobbes-zal, Spinozával, Locke-kal, Bayle-lel, stb. -, részben mások véleményének kifürkészése vagy éppen jóindulatának elnyerése érdekében íródtak.

A kurzushoz tartozó kötelező irodalom:
Metafizikai értekezés; Bizonyos általános elvről […]; Általános megjegyzések; Az alapvető igazságok; Szükségszerű és esetleges igazságok; Új rendszer a szubsztanciák természetéről; Mi az idea?; A reális és látszólagos jelenségek megkülönböztetésének módszere; A filozófia helyes módszeréről; Leibniz levele Sophie Charlotte porosz királynőhöz […]; A természet és a kegyelem […]; Monadológia. Valamennyi megtalálható a G. W. Leibniz: Válogatott filozófiai írásai című kötetben. 
A dolgok első eredetéről; A természetről magáról […]. In: Boros G. (szerk.): A XVII. századi filozófia antológiája, Bp.: Áron, 2006.
Újabb értekezések az emberi értelemről, Előszó; IV. könyv 21. fej. (Bp.: L’Harmattan, 2005.)
Leibniz-Clarke levelezés (in: A Leibniz-Clarke levelezés, Bp.: L’Harmattan, 2005.)
Causa Dei – a magyar fordítást a résztvevők rendelkezésére bocsátom (BG).

A kurzushoz tartozó ajánlott irodalom:
Valamennyi, a fenti kötetekben olvasható további Leibniz-írás.
Bálint Péter: Előszó (in: A Leibniz-Clarke levelezés, Bp.: L’Harmattan, 2005.)
Wolfgang Röd: Descartes és a német felvilágosodás, 4-5-6. előadás (in: W. R.: Hagyomány és újítás a filozófiában, Bp.: Áron, 2003.)
„Leibniz – új tükörben” Moldvay Tamás et al. előadásai Leibniz-ről, in: Pro Philosophia Füzetek 47. szám